|  |  |
| --- | --- |
| rh_grb  REPUBLIKA HRVATSKA  KRAPINSKO - ZAGORSKA ŽUPANIJA  OPĆINA MIHOVLJAN  OPĆINSKO VIJEĆE |  |

KLASA: 363-01/23-01/25

URBROJ: 2140-23-1-23-5

Mihovljan, 26. studenoga 2024.

Na temelju članka 72. Zakona o komunalnom gospodarstvu („Narodne novine“ broj 68/18 i 110/18, 32/20) i članka 39. Statuta Općine Mihovljan („Službeni glasnik Krapinsko-zagorske županije“ br. 5/13, 11/18, 8/20, 8/21), Općinsko vijeće Općine Mihovljan na svojoj 27. sjednici održanoj dana 26. studenog 2024. godine, donijelo je

**PROGRAM ODRŽAVANJA OBJEKATA KOMUNALNE INFRASTRUKTURE**

**NA PODRUČJU OPĆINE MIHOVLJAN UZ I. IZMJENE I DOPUNE PRORAČUNA U 2024. GODINI**

**Članak 1.**

Ovim Programom održavanja komunalne infrastrukture u 2024. godini na području Općine Mihovljan u skladu s predvidivim sredstvima i izvorima financiranja, određuju radovi na održavanju objekata i uređaja komunalne infrastrukture koji se razumijevaju obavljanjem komunalnih djelatnosti:

1. održavanja nerazvrstanih cesta i javno prometnih površina
2. održavanja javnih zelenih površina i parkova
3. održavanja groblja
4. održavanje javne rasvjete

**Članak 2.**

Ovim se Programom utvrđuje opis i opseg poslova održavanja s procjenom pojedinih troškova, po djelatnostima, te iskaz financijskih sredstava potrebnih za ostvarivanje Programa s naznakom izvora financiranja.

Program održavanja komunalne infrastrukture u 2024. godini izrađen je u skladu s predvidivim sredstvima i izvornima financiranja utvrđenih Proračunom Općine Mihovljan za 2024. godinu.

**Članak 3.**

Sredstva za ostvarivanje Programa održavanja komunalne infrastrukture u 2024. godini planirana su u iznosu od 167.300,00 EUR, a osigurat će se iz sljedećih izvora:

|  |  |  |  |  |  |  |  |
| --- | --- | --- | --- | --- | --- | --- | --- |
|  | **R.b.** | **Opis** | **Planirano ukupno (EUR)** | **I. izmjene i dopune (EUR)** | | **Razlika** | |
| **11** | | **Opći prihodi i primici (61, 64, 681)** | | |  | |  |
|  | 1. | Prihodi od poreza | 85.150,00 | 59.150,00 | | -26.000,00 | |
| 2. | Prihodi od imovine (naknade za koncesiju) | 3.500,00 | 3.500,00 | | 0,00 | |
| 3. | Kazne i upravne mjere | 2.000,00 | 2.000,00 | | 0,00 | |
| **31** | |  | | |  | |  |
|  | 1. | Groblje: prihod od davanja u zakup grobnih mjesta | 8.000,00 | 8.000,00 | | 0,00 | |
| 2. | Groblje: prihod od izd. Rješenja za gradnju betonskih okvira | 600,00 | 600,00 | | 0,00 | |
| 3. | Groblje: prihod od izd. Odobrenja za opločenje grobnih mjesta | 600,00 | 600,00 | | 0,00 | |
| 4. | Groblje: grobne usluge (usluge ukopa i ostale usluge) | 12.000,00 | 12.000,00 | | 0,00 | |
| **43** | | **Prihodi za posebne namjene (651, 652, 653)** | | |  | |  |
|  | 1. | Šumski doprinos | 1.000,00 | 1.000,00 | | 0,00 | |
| 2. | Prihod od grobne naknade | 22.800,00 | 22.800,00 | | 0,00 | |
| 3. | Prihod od komunalne naknade | 30.000,00 | 30.000,00 | | 0,00 | |
| 4. | Prihod od komunalnog doprinosa | 500,00 | 500,00 | | 0,00 | |
| 6. | Vodni doprinos | 100,00 | 100,00 | | 0,00 | |
| 7. | Refundacija građana za el. energiju za javnu rasvjetu | 50,00 | 50,00 | | 0,00 | |
| 8. | Sufinanciranje građana – uređenje odvodnih jaraka | 1.000,00 | 1.000,00 | | 0,00 | |
|  |  | **UKUPNO** | **167.300,00** | **141.300,00** | | **-26.000,00** | |

**Članak 4.**

Sredstva iz članka 3. ovog Programa utrošit će se za sljedeće namjene:

**1. ODRŽAVANJE NERAZVRSTANIH CESTA**

Pod održavanjem nerazvrstanih cesta podrazumijeva se skup mjera i radnji koje se obavljaju tijekom cijele godine na nerazvrstanim cestama, uključujući i svu opremu, uređaje i instalacije, sa svrhom održavanja prohodnosti i tehničke ispravnosti cesta i prometne sigurnosti na njima (redovito održavanje), kao i mjestimičnog poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (izvanredno održavanje), a u skladu s propisima kojima je uređeno održavanje ceste.

Dionice nerazvrstanih cesta, potrebne količine kamenog materijala, betonske cijevi i usluge građevinskom mehanizacijom utvrdit će načelnik na prijedlog Mjesnih odbora, a zavisno o visini sredstava po Mjesnim odborima.

|  |  |  |  |  |  |  |
| --- | --- | --- | --- | --- | --- | --- |
| **1. ODRŽAVANJE NERAZVRSTANIH CESTA** | | | | | | |
| **red.br.** | **Opis poslova** | **Planirani opseg poslova** | **Izvori financiranja** | **Planirano ukupno (EUR)** | **I.izmjene i dopune (EUR)** | **Razlika** |
| 1.1. | Prijevoz materijala po cestama | Prijevoz kamenog materijala kamionom najveće dopuštene mase 18 tona, od kamenoloma (Očura - Golubovec) do mjesta ugradnje s istovarom na cestu (uračunat i dolazak do kamenoloma). Procijenjena godišnja količina materijala kojeg treba prevesti iznosi 2.500,00 tona. Procjena za mjesni odbor Mihovljan iznosi 1.400,00 tona, za mjesni odbor Gregurovec iznosi 850,00 tona, dok za mjesni odbor Kuzminec iznosi 250,00 tona. Dinamika prijevoza sukladno planovima i prijedlozima mjesnih odbora, zahtjevima mještana i potrebama na terenu. | Proračun Općine = 15.000,00EUR (43- prihodi za posebne namjene) | 15.000,00 | 15.000,00 | 0,00 |
| 1.2. | Rad strojem | Strojno planiranje postojećeg materijala makadamskih cesta, iskop, poravnavanje, razgrtanje nasipnog materijala, proširenje, uređenje bankina po nerazvrstanim cestama i sl. Strojno čišćenje postojećih odvodnih cestovnih jaraka (kanala) od mulja i urušenog zemljanog materijala, s odvozom otpadnog materijala na deponiju. Strojno čišćenje postojećih odvodnih cestovnih jaraka (kanala) od mulja i urušenog zemljanog materijala, bez odvoza otpadnog materijala na deponiju, odnosno razgrtanje uz postojeći jarak (kanal). Strojni iskop novih odvodnih cestovnih jaraka (kanala), s odvozom otpadnog materijala na deponiju. Strojni iskop novih odvodnih cestovnih jaraka (kanala), bez odvoza otpadnog materijala na deponiju, odnosno razgrtanje uz jarak (kanal). Postavljanje betonskih/PVC cijevi. Radovi se odvijaju sukladno planovima mjesnih odbora i potreba na terenu. | Proračun Općine = 10.000,00 EUR (43- prihodi za posebne namjene) | 10.000,00 | 10.000,00 | 0,00 |
| 1.3. | Košnja bankina uz nerazvrstanu cestu i zemljišta u vlasništvu općine | Strojno košenje ( malčiranje ) trave, raslinja, živice i grmlja uz rub prometnice na nerazvrstanim cestama. Košnja (malčiranje javnih i dr. površina u vlasništvu Općine. Košnja se odvija dva puta godišnje ovisno o rastu vegetacije te procjeni mjesnih odbora i komunalnog redara. | Proračun Općine = 17.000,00 EUR (43- prihodi za posebne namjene) | 17.000,00 | 17.000,00 | 0,00 |
| 1.5. | Izdaci za zimsku službu | Nabava i doprema soli i kamenog agregata, strojno čišćenje snijega na nerazvrstanim cestama, posipavanje mješavinom soli i kamenog agregata sukladno potrebama i vremenskim uvjetima na terenu. | Proračun Općine = 8.000,00 EUR (43- prihodi za posebne namjene) | 8.000,00 | 10.000,00 | +2.000,00 |
| 1.6. | Kameni materijal za ceste | Nabava kamenog materijala raspoređuje se prema planovima mjesnih odbora i sukladno potrebama na terenu. | Proračun Općine = 12.000,00 EUR (11- opći prihodi i primici) | 12.000,00 | 12.000,00 | 0,00 |
| 1.7. | Cijevi za ceste i odvodnju | Sukladno planovima mjesnih odbora i potrebama na terenu betonske cijevi, kanalice, rešetke i sl. | Proračun Općine=3.000,00 EUR (11- opći prihodi i primici) | 3.000,00 | 3.000,00 | 0,00 |
| 1.8. | Prometni znakovi, putokazi i prometna ogledala | Sukladno planovima mjesnih odbora i potrebama na terenu (prometni znakovi,putokazi i prometna ogledala). | Proračun Općine=2.000,00 EUR (11- opći prihodi i primici) | 2.000,00 | 2.000,00 | 0,00 |
| **SVEUKUPNO** | | | | **67.000,00** | **69.000,00** | **+2.000,00** |

**2. ODRŽAVANJE JAVNIH ZELENIH POVRŠINA I PARKOVA**

Programom održavanja javnih zelenih površina na području Općine Mihovljan za 2024. godinu obuhvaćeni su svi uređeni dijelovi naselja Općine, a u ostalim naseljima uređeni parkovi i dječja igrališta.

Pod održavanjem javnih zelenih površina podrazumijeva se košnja, obrezivanje i sakupljanje biološkog otpada s javnih zelenih površina, obnova, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fotosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina.

Održavanje javnih zelenih površina obuhvaća njegu postojećih travnatih površina i uređenje novih, održavanje šljunčanih i popločenih staza. Njegu i sadnju ukrasnog parkovnog bilja (sezonsko cvijeće, trajnice, ruže, živice, grmlje i drveće), utovar, odvoz i deponiranje smeća sakupljenog održavanjem zelenih površina, održavanje parkovne opreme (klupe, košarice za otpatke, zaštitni stupići i klamerice, ukrasne žardinjere i oglasni panoi), redovno održavanje sprava na dječjim igralištima, proljetno čišćenje sipine i pranje dijela gradskih ulica s izrađenom oborinskom kanalizacijom, tzv. malu zimsku službu (čišćenje i uklanjanje snijega i leda na javnim prometnim površinama za kretanje pješaka, javnim parkiralištima i autobusnim stajalištima), prigodna uređenja (zastave, božićne jelke, dekorativna rasvjeta) i održavanje ploča za označavanje ulica.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **2. ODRŽAVANJE JAVNIH ZELENIH POVRŠINA** | | | | | | | | | |
| **red.br.** | **Opis poslova** | **Planirani opseg poslova** | **Izvori financiranja** | **Planirano ukupno (EUR)** | | **I.izmjene i dopune (EUR)** | | **Razlika** | |
| 2.1. | Uređenje odvodnih jaraka (koji nisu u nadležnosti hr voda) | Strojni iskop odvodnih jaraka. Odvija se na način da mještani predaju zahtjev za uređenje ili iskop odvodnih jaraka. Ukoliko se ocijeni da je zahtjev opravdan, Općina sufinancira 50% vrijednosti radova. | Proračun Općine= 1.000,00 EUR  (43- prihodi za posebne namjene)  Proračun Općine= 1.000,00 EUR  (11- opći prihodi i primici) | 2.000,00 | | 2.000,00 | | 0,00 | |
| 2.2. | Sanacija divljih odlagališta | Čišćenje i odvoz smeća sa divljih deponija (u trenutku donošenja ovog programa nije bilo aktivnih divljih odlagališta otpada). | Proračun Općine=1.500,00 EUR  (11- opći prihodi i primici) | 1.500,00 | | 1.500,00 | | 0,00 | |
| 2.3. | Tekuće uređenje centra Mihovljana | Košnja, flaksanje i čišćenje javnih površina u centru Mihovljana (cca. 3000m2), sadnja cvijeća u cvijetnjaku (k.č.br.1188/9) te ispred kapele sv. Ivana Nepomuka (k.č.br. 1189 i 1190/1), obrezivanje drveća, zalijevanje, prskanje, nabava žardinjera, zemlje, nabava novih u slučaju potrebe i popravak starih klupa, košara za otpad i slično prema procjeni komunalnog redara. | Proračun Općine=5.000,00 EUR  (31 -vlastiti prihodi) | 5.000,00 | | 5.000,00 | | 0,00 | |
| 2.4. | Stari grad – uređenje zemljišta | Nivelacija terena, iskop kamenih ostataka ruševine i starih panjeva. Košenje, flaksanje terena i slično | Proračun Općine=5.000,00 EUR  (11- opći prihodi i primici) | 5.000,00 | | 5.000,00 | | 0,00 | |
| 2.5. | Uređenje raspela uz nerazvrstane ceste | Uređenje zelene površine, dovoz zemlje, sijanje trave, dobava i sadnja bilja/cvijeća, vanjsko vizualno uređenje raspela. | Proračun Općine=10.000,00 EUR  (11- opći prihodi i primici) | 10.000,00 | | 0,00 | | -10.000,00 | |
| 2.6. | Centar – uređenje zelene površine (kraj šetnice) | Uređenje zelene površine, dovoz zemlje, sijanje trave, dobava i sadnja bilja/cvijeća, vanjsko vizualno uređenje centra i prostora pored šetnice. | Proračun Općine=6.000,00 EUR  (11- opći prihodi i primici) | 6.000,00 | | 6.000,00 | | 0,00 | |
| 2.7. | Održavanje javnih površina | Uređenje zelene površine, dovoz zemlje,sijanje trave, sadnja drveća i bilja/cvijeća, košnja, flaksanje, sakupljanje smeća i održavanje čistoće i sl. | Proračun Općine=8.000,00 EUR  (11- opći prihodi i primici) | 8.000,00 | | 8.000,00 | | 0,00 | |
| **SVEUKUPNO:** | | | | | **37.500,00** | | **27.500,00** | | **-10.000,00** |

**3. ODRŽAVANJE GROBLJA**

Pod održavanjem groblja podrazumijeva se održavanje prostora i zgrada za obavljanje ispraćaja i ukopa pokojnika te uređivanje putova, zelenih i drugih površina unutar groblja.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **3. ODRŽAVANJE GROBLJA** | | | | | | | | | |
| **red.br** | **Opis** | **Planirani opseg poslova** | **Izvori financiranja** | **Planirano ukupno (EUR)** | | **I.izmjene i dopune (EUR)** | | **Razlika** | |
| 3.1. | Prijevoz materijala – mjesno groblje Mihovljan | Dovoz kamenog materijala do lokacije kod groblja za daljnji odvoz po stazama na groblju | Proračun Općine=400,00 EUR  (43- prihodi za posebne namjene) | 400,00 | | 400,00 | | 0,00 | |
| 3.2. | Kameni materijal – mjesno groblje Mihovljan | Nabava kamenog materijala za staze na groblju prema zajedničkoj procjeni komunalnog redara i tvrtke kojoj je povjereno održavanje Mjesnog groblja | Proračun Općine=400,00 EUR  (43- prihodi za posebne namjene) | 400,00 | | 400,00 | | 0,00 | |
| 3.3. | Izdaci za odvoz smeća (kontejnera) sa mjesnog groblja | Odvoz smeća u kontejnerima sa mjesnog groblja. Manje odvoza tokom ljetnih mjeseci, više odvoza tokom jesenskih/zimskih mjeseci. Broj odvoza ovisi o punjenju kontejnera. | Proračun Općine=10.000,00 EUR  (43- prihodi za posebne namjene) | 10.000,00 | | 12.000,00 | | +2.000,00 | |
| 3.4. | Održavanje Mjesnog groblja | Tjedno čišćenje smeća sa svih staza i puteva na groblju, prostora oko kontejnera te odvoz starih vijenaca sa grobova u kontejnere uz groblje (najmanje 10 dana nakon ukopa u ljetnim mjesecima odnosno 20 dana u ostalim mjesecima). Košnja trave i korova na čitavom groblju, između grobnih mjesta, košnja trave oko žičane ograde (izvana i iznutra) te prilazima groblju; mehaničko uništavanje i otklanjanje korova na šljunčanim stazama, košnja trave i korova oko mrtvačnice i drugih javnih i travnatih površina uz groblje, te čišćenje snijega i leda na glavnim stazama na groblju i oko mrtvačnice**.** Radovi se izvode po potrebi tijekom godine u cilju urednosti i očišćenosti groblja  Uništavanje korova s prskanjem herbicidima po stazama na novom dijelu groblja, na stazama i između grobova na starom dijelu groblja- najmanje jednom godišnje, odnosno po potrebi.  Vožnja šljunaka/kamenog agregata sa parkinga po stazama mjesnog groblja Mihovljan i ostalim dijelovima po potrebi.  Odvoz šljunka sa staza - dijelova groblja gdje se ukaže potreba kada se radi o previsokim stazicama u odnosu na ostali dio groblja  Šišanje i uređivanje čempresa - jednom godišnje.  Čišćenje i uređenje mrtvačnice (u što spada: čišćenje podova, prozora, ulaznih vrata, sanitarnog čvora, uređenje prostorija mrtvačnice, uređenje odra i popratnih prostorija, čišćenje i uređenje dijela ispred mrtvačnice te neposredna briga o ispravnom korištenju inventara mrtvačnice) – prije i nakon sprovoda. | Proračun Općine=12.000,00 EUR  (31- vlastiti prihodi) | 12.000,00 | | 12.000,00 | | 0,00 | |
| **SVEUKUPNO** | | | | | **22.800,00** | | **24.800,00** | | **+2.000,00** |

**4. ODRŽAVANJE JAVNE RASVJETE**

Pod održavanjem javne rasvjete podrazumijeva se upravljanje i održavanje instalacija javne rasvjete; uključujući podmirivanje troškova električne energije za javnu rasvjetu, za rasvjetljivanje površina javne namjene. Kod I. Izmjena i dopuna proračuna u 2024. godine smanjuje se iznos troška električne energije za javnu rasvjetu jer je na cijelom području općine Mihovljan stara javna rasvjeta zamijenjena novom LED rasvjetom koja ima manju potrošnju električne energije.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **4. ODRŽAVANJE JAVNE RASVJETE** | | | | | | | | | |
| **red.br** | **Opis** | **Planirani opseg poslova** | **Izvori financiranja** | **Planirano ukupno (EUR)** | | **I.izmjene i dopune (EUR)** | | **Razlika** | |
| 4.1. | Izdaci za održavanje javne rasvjete | Izmjena svjetiljki na stupovima javne rasvjete. Popravak armatura na stupovima (zamjena žica, grla, prigušnica i sl.), montaža nove javne rasvjete, reguliranje vremena paljenja i gašenja javne rasvjete. Montaža i demontaža ukrasnih svijetlećih tijela za Božić i Novu godinu. | Proračun Općine=7.000,00 EUR  (43- prihodi za posebne namjene) | 7.000,00 | | 7.000,00 | | 0,00 | |
| 4.2. | Dijelovi za javnu rasvjetu | Nabava materijala potrebnog za održavanje i montažu novih rasvjetnih tijela. Steznice, obujmice, vijci za stezanje obujmica, kabel. Ovisno o broju svjetiljki koje je potrebno servisirati ili promijeniti. | Proračun Općine=3.000,00 EUR  (11- opći prihodi i primici) | 3.000,00 | | 3.000,00 | | 0,00 | |
| 4.3. | Trošak električne energije za javnu rasvjetu | Potrošnja električne energije za javnu rasvjetu prema stvarno ostvarenoj potrošnji. | Proračun Općine=30.000,00 EUR  (43- prihodi za posebne namjene) | 30.000,00 | | 10.000,00 | | -20.000,00 | |
| **SVEUKUPNO** | | | | | **40.000,00** | | **20.000,00** | | **-20.000,00** |

**Članak 5.**

Ovaj Program će se objaviti u Službenom glasniku Krapinsko-zagorske županije, a njegovim donošenjem prestaje važiti Program održavanja komunalne infrastrukture objavljen u Službenom glasniku Krapinsko-zagorske županije broj 45A/23.

Predsjednik Općinskog vijeća

mr. Silvestar Vučković dr.vet.med.

DOSTAVITI:

1. Ministarstvo prostornog uređenja, graditeljstva i državne imovine, Ul. Republike Austrije 20, 10000 Zagreb - na nadzor
2. Ministarstvo financija, Katančićeva 5, 10000 Zagreb, [lokalni.proracuni@mfin.hr](mailto:lokalni.proracuni@mfin.hr) (obavijest o objavi – link Službenog glasnika i web stranice Općine Mihovljan)
3. Krapinsko-zagorska županija, Upravni odjel za poslove Županijske skupštine, n/r Svjetlane Goričan, Magistratska 1, 49000 Krapina (za objavu),
4. Krapinsko-zagorska županija, Upravni odjel za financije i proračun, Magistratska 1, 49000 Krapina, (obavijest o objavi – link Službenog glasnika i web stranice Općine Mihovljan)
5. Oglasna ploča i WEB stranica Općine Mihovljan,
6. Općinskom načelniku Općine Mihovljan,
7. Jedinstveni upravni odjel, ovdje,
8. Prilog zapisniku,
9. Pismohrana